er góð hugmynd að taka út séreignina?
heimild til þess að taka út séreignina óháð aldri er ein af aðgerðum ríkisstjórnarinnar til að bregðast við efnahagsáhrifum covid-19. heimildin er tímabundin og er ætluð til þess að létta undir þeim sem eiga við fjárhagserfiðleika að stríða vegna ástandsins. vegna þess að reglulegar greiðslur úr lífeyrissjóðum eru yfirleitt talsvert lægri en tekjur á vinnumarkaði er séreignasparnaður almennt ætlaður til þess að létta undir tekjumissi á efri árum og því er séreignin að öllu jöfnu bundin til sextugs. þar sem séreignasparnaður getur reynst okkur mjög dýrmætur þegar við verðum eldri er það stór ákvörðun að taka hann út í dag. ef fólk á enga aðra kosti en að taka út séreignina vegna versnandi fjárhags útaf ástandsins, er það mjög skiljanleg ákvörðun. hins vegar ef ekki ber brýn nauðsyn til ætti fólk að skoða málin betur og hafa upphaflegt hlutverk séreignar í huga. rætt var um heimildina í bítinu á stöð 2 og bylgjunni grein um kosti og galla þess að taka séreignina út fyrir sextugt.
gengi íslensku krónunnar hefur veikst nokkuð að undanförnu vegna áhrifa covid-19. en hvers vegna gerist það og er það áhyggjuefni? langstærstur hluti þeirrar veikingar sem við höfum séð það sem af er þessu ári átti sér stað í marsmánuði þegar mikil óvissa skapaðist varðandi þau áhrif sem covid-19 gæti haft á efnahagsmál. til að sporna við enn frekari gengisveikingu krónunnar hefur seðlabankinn gripið inn í gjaldeyrismarkaðinn með því að selja gjaldeyri og kaupa krónur. markmið peningastefnu seðlabankans er að stuðla að stöðugu verðlagi (hóflegri verðbólgu) og gerir bankinn það m.a. með því að kaupa eða selja gjaldeyri til þess að hafa áhrif á gengi krónunnar til skemmri tíma. nú þegar áhrifa covid-19 ber hæst er mikil óvissa á alþjóðavettvangi. við slíkar aðstæður eiga stærri gjaldmiðlar það til að styrkjast töluvert á kostnað minni gjaldmiðla þar sem flótti verður í öryggi þeirra stærri. þetta á ekki bara við um íslensku krónuna. veikari króna þarf ekki að vera alslæm. lægra gengi kemur sér vel fyrir útflutningsgreinar hér á landi, sér í lagi ferðaþjónustuna enda atvinnugrein sem er mjög næm fyrir gengisbreytingum. þegar krónan veikist er hagkvæmara fyrir ferðamenn að koma til landsins og því líklegra að bæði fleiri ferðamenn ferðist hingað til lands og að þeir eyði hér fleiri krónum en ella. á móti kemur að veiking krónunnar getur aukið verðbólgu.